**ETNO RADIONICA OŠ „PASCI“**

Danas je u Osnovnoj školi „Pasci“ održana etno radionica kojom smo željeli ukazati na važnost očuvanja sevdalinke,kulturnog naslijeđa BiH,očuvanja starina,instrumenata i rukotvorina.

Radionicu smo održali u saradnji sa KUD-om Pasci koji su predstavili narodne nošnje i razne instrumente.

Učenici od trećeg do osmog razreda dali su svoj doprinos svečanom priredbom i izlaganjem panoa i eksponata.

Cilj radionice je bio očuvanje bogate tradicije BiH,stvaranje uslova da kulturna dobra služe potrebama u društvu i da djeca kroz izvođačke umjetnosti (narodne igrokaze,tradicionalne igre i muziku) vrednuju baštinu. Poslije svečane priredbe svi prisutni mogli su da pogledaju izložbu u našoj školi.